धूल के कण बढ़ने से हवा खराब हुई, MP में 3 दिन बारिश-ओलावृष्टि का अलर्ट
Alert of rain and hailstorm in Delhi today, UP, BIHAR, RAIN, दिल्ली में आज बारिश और ओले गिरने का अलर्ट
दिल्ली में एक बार फिर मौसम सुहावना हो गया है। मौसम विभाग के मुताबिक शनिवार को दिल्ली में बारिश होने की संभावना है। हवा की गति 17 से 20 किलोमीटर प्रति घंटा तक हो सकती है। वहीं, धूल के कणों का स्तर बढ़ने से दिल्ली की हवा खराब श्रेणी में पहुंच गई है। केंद्रीय प्रदूषण नियंत्रण बोर्ड के मुताबिक दिल्ली की औसत वायु गुणवत्ता सूचकांक 211 के अंक पर रहा।
उधर, शुक्रवार को दिल्ली के अधिकतर इलाकों में बारिश होने से मौसम ठंडा हाे गया। अधिकतम तापमान 30.2 और न्यूनतम 17.6 डिग्री दर्ज किया गया, जो सामान्य से एक डिग्री कम रहा। मौसम विभाग ने सुबह 8.25 बजे ट्वीट कर बताया कि दिल्ली-NCR में मध्यम स्तर की बारिश की आशंका है।
सुबह 7 बजे दिल्ली की तरफ बादल आ रहे हैं। दोपहर बाद मौसम में बदलाव आया है और कई जगह बूंदाबांदी भी शुरू हो गई। साथ ही हवाएं 20 से 40 किलोमीटर प्रति घंटा की रफ्तार से चलने की बात कही। आईएमडी के अनुसार दिल्ली-NCR के आसपास के कई हिस्सों में बारिश और ओले गिरने का अलर्ट जारी किया है।
अब राज्यों में मौसम का हाल जान लीजिए...
MP में 3 दिन बारिश और ओले गिरने का अलर्ट
मध्यप्रदेश के कई जिलों में अगले 3 दिन तक ओले-तेज आंधी और बारिश जारी रहेगी। आज भोपाल, सीहोर, रायसेन और विदिशा में बादल छाए रहेंगे। वहीं, चंबल संभाग के साथ ग्वालियर-दतिया जिलों में कहीं-कहीं, शहडोल-जबलपुर संभाग के सभी जिलों में ओले गिर सकते हैं। इस दौरान 40 से 50Km प्रतिघंटे की रफ्तार से आंधी भी चल सकती है।
मौसम वैज्ञानिकों की मानें, तो नया सिस्टम एक्टिव हो गया है। हालांकि ये सिस्टम पिछले दो सिस्टम की तरह स्ट्रॉन्ग तो नहीं, लेकिन किसानों की मुश्किलें जरूर बढ़ा सकता है।